Terbuka Perancis

**Terbuka Perancis**, juga dikenali sebagai **Roland Garros** (rasmi: **Internationaux de France de Tennis, Roland Garros**; juga dipanggil **Tournoi de Roland Garros**) merupakan sebuah pertandingan utama tenis yang dianjurkan selama dua minggu diantara lewat bulan Mei dan awal bulan Jun di Stade Roland Garros, Paris, Perancis. Dinamkan selepas juruterbang Perancis Roland Garros, ia merupakan pertandingan tenis gelanggang tanah liat utama di dunia dan pertandingan kedua daripada empat acara Grand Slam tenis setiap tahun; tiga yang lain adalah Terbuka Australia, Wimbledon dan Terbuka AS. Roland Garros merupakan satu-satunya acara Grand Slam yang diadakan di atas gelanggang tanah liat dan mengakhiri musim gelanggang itu.

Oleh kerana permukaan permainan-perlahan dan perlawanan lima set perseorangan lelaki tanpa tiebreak dalam set terakhir, Acara ini dianggap secara meluas sebagai kejohanan tenis yang paling fizikal di dunia.

## Sejarah
Secara rasminya dinamakan dalam Bahasa Perancis *Internationaux de France de Roland-Garros* dan *Tournoi de Roland-Garros* ("French Internationals of Roland Garros" atau "Roland Garros Tournament" dalam Bahasa Inggeris), pertandingan ini kerap dirujuk dalam Bahasa Inggeris sebagai "French Open" atau nama alternatif "Roland Garros", yang merupakan gelaran yang digunakan oleh kejohanan itu sendiri dalam semua bahasa, termasuk Bahasa Inggeris. Peraturan ejaan Perancis menentukan bahawa dalam nama tempat atau peristiwa yang dinamakan selepas seseorang, unsur-unsur nama dihimpunkan bersama dengan sempang. Oleh itu nama stadium dan pertandingan adalah disebut sebagai *Roland-Garros*.

Pada tahun 1891, sebuah pertandingan tenis kebangsaan mula diadakan, hanya terbuka kepada pemain tenis yang merupakan ahli kelab-kelab Perancis. Pemenang pertama adalah orang Britain, Briton—H. Briggs yang bermaustatin di Paris.  Ia dikenali sebagai ***Championnat de France***, yang kerap dirujuk dalam Bahasa Inggeris sebagai **French Championships**. Acara perseorangan wanita pertama diadakan pada tahun 1897. Acara beregu campuran ditambah pada tahun 1902 dan beregu wanita pada tahun 1907. Pertandingan "untuk ahli kelab Perancis sahaja" ini dimainkan sehingga tahun 1924. Pertandingan ini mempunyai empat venue sepanjang tahun itu (1891-1924):

* Île de Puteaux, di Puteaux, bermain di atas pasir diletakkan di atas sisa runtuhan.
* Racing Club de France (di Bois de Boulogne, Paris), bermain di atas tanah liat.
* Untuk tahun 1909, ia dimainkan di Société Athlétique de la Villa Primrose di Bordeaux, atas tanah liat.
* Tennis Club de Paris (dibuka pada tahun 1895), di Auteuil, Paris, bermain di atas tanah liat.

Satu lagi pertandingan, World Hard Court Championships dimainkan di atas gelanggang tanah liat di Stade Français, Saint-Cloud dari tahun 1912 sehingga tahun 1914, kemudiannnya pada tahun 1920, 1921 dan 1923, dan di Brussels, Belgium pada tahun 1922, kadang-kadang dianggap sebagai pelopor kepada Terbuka Perancis kerana ia adalah terbuka kepada pemain antarabangsa. Pemenang pertandingan ini termasuk pemain no.1 dunia seperti Tony Wilding dari New Zealand (1913, 1914) dan Bill Tilden dari AS (1921). Pada tahun 1924, tiada World Hard Court Championships kerana tenis dimainkan di Sukan Olimpik Paris.

Pada tahun 1925, French Championships dibuka kepada semua pemain amatur antarabangsa dan pada masa yang sama pertandingan itu bermula menjadi kejuaraan utama (ditetapkan oleh ILTF). Pertandingan ini diadakan di Stade Français, Saint-Cloud (tapak bekas pertandingan World Hardcourt Championships) pada tahun 1925 dan tahun 1927, di atas tanah liat. Pada tahun 1926, Racing Club de France mengadakan acara di Paris, sekali lagi di atas (tapak bekas pertandingan "untuk ahli kelab Perancis sahaja"). Pada tahun 1928, stadium Roland Garros stadium dibuka dan pertandingan itu diadakan di sana sehingga sekarang. Selepas Mousquetaires atau Philadelphia Four (René Lacoste, Jean Borotra, Henri Cochet, dan Jacques Brugnon) memenangi Piala Davis di tanah Amerika pada tahun 1927, Perancis memutuskan untuk mempertahankan piala itu pada tahun 1928 di stadium baru di Porte d'Auteuil. *Stade de France* telah menawarkan pihak berkuasa tenis tiga hektar tanah dengan syarat bahawa stadium baru mesti dinamakan sempena juruterbang Perang Dunia I, Roland Garros. Stade de Roland Garros yang baru dan Gelanggang Pusat mereka, yang dinamakan Court Philippe Chatrier pada tahun 1988, menjadi tuan rumah cabaran Piala Davis.

Semasa Perang Dunia II, pertandingan itu diadakan dari tahun 1941 sehingga tahun 1945 di tempat yang sama tetapi edisi ini tidak diiktiraf oleh badan pentadbir Perancis, Fédération Française de Tennis. Dari tahun 1946 sehingga tahun 1947, French Championships diadakan selepas Wimbledon, menjadikan ia acara Grand Slam ketiga tahunan. Pada tahun 1968, French Championships menjadi pertandingan Grand Slam pertama untuk menjadi terbuka, membenarkan pemain amatur dan profesional beraksi.

Sejak tahun 1981, hadiah baru telah diberi: Prix Orange (untuk pemain yang menunjukkan semangat kesukanan terbaik dan sikap kerjasama dengan media), Prix Citron (untuk pemain yang mempunyai karakter dan personaliti terkuat) dan Prix Bourgeon (untuk pemain tenis yang memberi inspirasi pada tahun itu). Sejak tahun 2006, pertandingan ini bermula pada hari Ahad dengan 12 perlawanan perseorangan dimainkan di tiga gelanggang utama. Selain itu, pada malam pembukaan kejohanan, hari pameran Benny Berthet tradisional diadakan, di mana keuntungan diberi kepada persatuan kebajikan yang berbeza. Pada bulan Mac 2007, ia telah diumumkan bahawa pertandingan itu akan memberi hadiah wang tunai sama rata untuk lelaki dan wanita dalam semua pusingan buat pertama kali.
Pada tahun 2010, ia telah diumumkan bahawa Terbuka Perancis telah mempertimbangkan untuk berpindah dari Roland Garros sebagai sebahagian daripada peremajaan berterusan kejohanan. Walau bagaimanapun, sehingga tahun 2015, pertandingan itu masih dilansungkan di Roland Garros.

## Hadiah wang tunai dan mata ranking

*setiap pasukan

## Juara
### Juara semasa

File:Stanislas Wawrinka at Olympics 2012.jpg|**[[Stan Wawrinka]]** merupakan juara Perseorangan Lelaki pada tahun 2015. Ia merupakan kejuaraan perseorangan Grand Slam keduanya dan yang pertama di Roland Garros.
File:Serena_Williams_wins_Gold_cropped.jpg|**[[Serena Williams]]** merupakan juara Perseorangan Wanita pada tahun 2015. Ia merupakan kejuaraan perseorangan Grand Slam ke-20 nya dan yang ketiga di Roland Garros.
File:Ivan Dodig 2012 Olympics.jpg|**[[Ivan Dodig]]** merupakan sebahagian daripada juara Beregu Lelaki pada tahun 2015. Ia merupakan kejuaraan beregu lelaki Grand Slam pertamanya.
File:Melo RG13 (2) (9386470928).jpg|**[[Marcelo Melo]]**merupakan sebahagian daripada juara Beregu Lelaki pada tahun 2015. Ia merupakan kejuaraan beregu lelaki Grand Slam pertamanya.
File:Bethanie Mattek-Sands at the 2009 US Open 01.jpg|**[[Bethanie Mattek-Sands]]** merupakan sebahagian daripada juara Beregu Wanita pada tahun 2015. Ia merupakan kejuaraan beregu wanita Grand Slam keduanya dan yang pertama di Roland Garros.
File:Lucie Šafářová BNP Paribas Open 2015.jpg|**[[Lucie Šafářová]]** merupakan sebahagian daripada juara Beregu Wanita pada tahun 2015. Ia merupakan kejuaraan beregu wanita Grand Slam keduanya dan yang pertama di Roland Garros.
File:Bethanie Mattek-Sands at the 2009 US Open 01.jpg|**[[Bethanie Mattek-Sands]]** merupakan sebahagian daripada juara Beregu Campuran pada tahun 2015. Ia merupakan kejuaraan beregu campuran Grand Slam keduanya dan yang pertama di Roland Garros.
File:Mike Bryan at the 2009 Mutua Madrileña Madrid Open 01.jpg|**[[Mike Bryan]]** merupakan sebahagian daripada juara Beregu Campuran pada tahun 2015. Ia merupakan kejuaraan beregu campuran Grand Slam keempatnya dan yang kedua di Roland Garros.


## Rekod

## Lihat juga

## Rujukan

## Pautan luar

* Laman web rasmi
*  Roland Garros di France2 
*  Roland Garros di ina.fr : lebih daripada 600 jam arkib audio/visual
* Gambar-gambar Roland Garros
* Terbuka Perancis – Semua juara dan naib-juara. Buku rujukan